ഫൈസര് വാക്സിന്റെ 27 മത് ബാച്ച് കുവൈറ്റിലെത്തുന്നു കുവൈറ്റ് സിറ്റി : ഫൈസര് വാക്സിന്റെ 27മത് ബാച്ച് ഓഗസ്റ്റ് ഒന്ന് ഞായറാഴ്ച കുവൈറ്റിലെത്തും. വാക്സിന് ഒരു ലക്ഷം ഡോസ് കൂടിയാണ് എത്തുക. എല്ലാ ആഴ്ചയിലും കുവൈറ്റിലേക്ക് ഫൈസര് വാക്സിന് ഷിപ്പ്മെന്റുണ്ട്. ഫൈസര് വാക്സിന് ഫലപ്രദമാണെന്നാണ് കുവൈറ്റ് ആരോഗ്യ മന്ത്രാലയത്തിന്റെ വിലയിരുത്തല്. നിലവില് ഫൈസര്, ഓക്സ്ഫഡ് ആസ്ട്രെസെനിക്ക വാക്സിനുകളാണ് കുവൈറ്റില് നല്കുന്നത്. ജോണ്സണ് ആന്ഡ് ജോണ്സണ്, മൊഡേണ വാക്സിനുകള് കൂടി എത്തിക്കാന് ധാരണയായിട്ടുണ്ടെങ്കിലും ഷിപ്പ്മെന്റ് ഇതുവരെ നടന്നിട്ടില്ല. 12 വയസ് മുതല് 15 വയസ് വരെയുള്ളവരുടെ വാക്സിനേഷനും ഓഗസ്റ്റില് ആരംഭിക്കും. റിപ്പോര്ട്ട്: സലിം കോട്ടയില്